open-index/open-wikipedia-markdown huggingface dataset:
Tiistenjoki

**Tiistenjoki** on Lapuan kaupunkiin kuuluva kylä, joka sijaitsee Lapuan kaupungin kaakkoiskulmalla, kantatie 66:n ja Vasunmäentien varrella. Tiistenjoen seudun maisemaa hallitsee kylän läpi virtaava Lapuanjoki sekä alavat peltomaisemat ja runsas metsä. Näkyvimpänä maamerkkinä toimii Tiistenjoen kirkko ja sen korkea kirkkotorni.

Tiistenjoen nykyinen kirkko on vihitty käyttöön vuonna 1953. Tiistenjoen ensimmäinen 1915 rakennettu kirkko tuhoutui vuonna 1941 kylällä riehuneessa rajussa tulipalossa. Kirkon on suunnitellut lapualainen rakennusmestari Eero Ojaniemi. Tiistenjoella toimi vuosina 1962–1974 yksityinen yhteiskoulu, joka peruskoulu-uudistuksen myötä muuttui ala-asteeksi. Paavolassa sijaitsee kotiseutumuseo.

Kylän elinkeinoelämä on pääosin maatalouteen nojaavaa. Lisäksi kylässä toimii oma pankki ja baari. Teollisuutta kylässä edustaa Paavolaan vuonna 1962 perustettu Peuralan Konepaja Oy. Tiistenjoella harjoitetaan myös matkailupalveluita läheisen Tiisijärven mökkikylässä. Tiistenjoella on ollut mylly Lapuanjoen vieressä vuodesta 1846, josta nyt ovat jäljellä vain rauniot.

Tiistenjoen kylän nimen on arveltu syntyneen joko Tiisa-nimisestä satakuntalaisesta suku- tai paikannimestä tai metsänhaltija Tapion avustajasta Tiisasta, jonka tehtävänä oli suojella metsän eläimiä. Kylän lähellä sijaisevat syrjäiset Iso- ja Vähä-Tiisijärvi, joista jälkimmäinen on kasvanut lähes kokonaan umpeen. Isosta-Tiisijärvestä laskee Lapuanjokeen Tiisipuro ja Vähästä-Tiisijärvestä Tiistenjoki-niminen puro.
Bobby Baun

**Bobby Baun** (9. syyskuuta 1936 Lanigan, Saskatschewan, Kanada – 14. elokuuta 2023) oli kanadalainen jääkiekkoilija, pelipaikaltaan puolustaja. Baun pelasi koko NHL-uransa Toronto Maple Leafsissä. Hän voitti Stanley Cupin vuosina 1962–1964 ja 1967. Lisäksi hänet valittiin un viisi kertaa. 

Baun muistetaan parhaiten vuoden 1964 finaaleista, joissa Toronto pelasi Detroit Red Wingsiä vastaan. Kuudennen finaalin kolmannessa erässä hänet jouduttiin kantamaan pois kentältä jalka murtuneena. Kipulääkkeen avulla Baun kuitenkin pystyi jatkamaan, ja palasi kentälle jatkoajalla. Juuri hänen kaukolaukauksellaan Toronto voitti ottelun. Baun osallistui myös seitsemänteen ja ratkaisevaan otteluun, ja hänen innoittamanaan Toronto voitti viimeisen finaalin 4–0 sekä Stanley Cupin. Baun teki NHL-uransa 964 ottelussa yhteensä 37 maalia ja antoi 187 syöttöä.

## Vakava loukkaantuminen
Baun oli vähällä kuolla outoon loukkaantumiseen runkosarjan 1960–1961 viimeisessä ottelussa New Yorkissa. Rangersin Camille Henryn luistin ruhjoi Baunin kurkun. Baun palasi pelin kolmannessa erässä, mutta sen jälkeen joukkuetoveri Tim Horton löysi hänet haukkomassa henkeä, kun Leafsin joukkue oli nousemassa bussiin. Baunin hengityksensä palauttamiseksi tarvittiin hätäleikkaus.

## Lähteet
Hava Nagila

**Hava Nagila** (, suom. "Iloitkaamme" tai "Riemuitkaamme") on hasidijuutalaisten keskuudessa syntynyt kansanlaulu, josta on tullut pysyvä ohjelmanumero juutalaisten hääjuhliin, bar mitsva -juhliin ja muihin tapahtumiin. Euroopan aškenasijuutalaisten klezmer-kansanmusiikkia edustava melodia sai hepreankieliset sanansa vasta 1900-luvun alussa. Yksinkertaisen ja tarttuvan melodian suosio on levinnyt yli kansallisten rajojen, ja sadat muusikot ovat äänittäneet siitä omat versionsa, mukaan lukien Harry Belafonte, Bob Dylan ja Pete Townshend ja Suomessa Carola, Marion, Matti ja Teppo ja monet muut.  

## Alkuperä
Hava Nagila oli aluksi Ukrainan hasidijuutalaisten *nigun* eli sanaton sävelmä. Se siirtyi hasidien muuttoliikkeen mukana Jerusalemiin 1900-luvun vaihteessa. Juutalaisen musikologian perustaja Avraham Zvi Idelsohn valitsi laulun konserttiinsa vuonna 1918 Jerusalemissa. Konsertin tarkoitus oli juhlistaa brittiarmeijan voittoa turkkilaisista. Hän järjesti melodian neljään osaan ja lisäsi sävelmään hepreankieliset sanat. Niiden alku löytyy psalmin 118 jakeesta 24: "Tämän päivän on Herra tehnyt, iloitkaa ja riemuitkaa siitä!" (hepr. “*Ze ha-yom asah adonai, nagila ve-nismeha bo)*. 

Ensiesityksen jälkeen laulun suosio räjähti. Idelson kertoo siitä seuraavasti: "Kuoro esitti sen ja ilmeisesti sai ihmisten mielikuvituksen liikkeelle, sillä seuraavana päivänä miehet ja naiset lauloivat sitä ympäri Jerusalemin, sitten koko maassa ja pian koko juutalaisessa maailmassa. Laulua esitetään usein tanssien piirissä Itä-Euroopassa suosittua *[[hora]]* -kansantanssia israelilaiseen tapaan. 

## Sanat

### Toinen suomennos
Vuonna 1990 julkaistiin Toiviomatkalaisen laulukirjassa uusi suomennos laulun sanoista.Tulkaa, iloitkaa aina, iloitkaa aina, iloitkaa Herrassa ("Hava, nagila hava, nagila hava, nagila ve-nismeha")

Kiitosta laulakaa, kiitosta laulakaa, kiitosta laulakaa Herralle ("Hava neranena, hava neranena, hava neranena ve-nismeha")

Nouskaa, nouskaa veljet ("Uru, uru ahim")

Iloitkaamme, riemuitkaamme, kiitosvirsi veisatkaamme ("Uru ahim be-lev sameah, uru ahim be-lev sameah")

Iloitkaa, iloitkaa aina Herrassa ("Uru ahim, uru ahim be-lev sameah")

## Lähteet
Emanuel (kirjasarja)

**Emanuel** on ruotsalaisten Anders Jacobssonin ja Sören Olssonin kirjoittama nuortenkirjasarja, jonka päähenkilö on teinipoika Emanuel Hjort. Sarjassa on julkaistu kuusi kirjaa, joista neljä on ilmestynyt suomeksi. Suomennokset on tehnyt Jukka Itkonen.

## Kirjat
* Emanuel (*Emanuel*, suom. 2002)
* Vihaa ja rakkautta (*Hat och kärlek*, suom. 2003)
* Kyberhurmuri (*Cyberprinsen*, suom. 2004)
* Kesähuumaa (*Sommarförföraren*, suom. 2006)
* *Hobbyfrälsaren*
* *Sex*
Mariam Amash

**Mariam Amash** (, , 1888? – 22. joulukuuta 2012) oli israelilainen maailman vanhimmaksi väitetty ihminen. Amashilla oli 10 poikaa ja yksi tytär, joka oli lähes 90-vuotias Amashin ollessa väitetysti 120-vuotias. Mariam Amashin henkilötodistukseen on merkitty vuosi 1888, joten jos tämä pitäisi paikkansa, hän olisi ollut vanhin koskaan elänyt ihminen. Mariam Amash oli muslimi, ja hän ehti tehdä peräti viisi pyhiinvaellusmatkaa Mekkaan. Hän kuoli 22. joulukuuta vuonna 2012. Amashin väitettä yli 120 vuoden iästä ei ole voitu todistaa todisteiden puutteessa. Jos tämä pitäisi paikkansa, hän olisi kuollessaan ylittänyt todistetusti vanhimman Jeanne Calmentin iän yli kahdella vuodella ja kuuluisi maailman vanhimpien ihmisten joukkoon.

## Lähteet
Stavangerin yliopisto

**Stavangerin yliopisto** () on vuonna 2004 perustettu maan tuolloin viides yliopisto, jolloin Stavangerin valtionkorkeakoululle () myönnettiin yliopistostatus. Yliopistossa on kolme tiedekuntaa: humanistinen, yhteiskuntatieteellinen ja teknis-luonnontieteellinen. Kampus ja suurin osa laitoksista sijaitsevat Ullandhaugin alueella Stavangerissa.

## Historia
Stavangerin yliopisto perustettiin muodollisesti kuninkaan suosituksesta 29. lokakuuta 2004, ja avajaisavausseremoniat pidettiin 17. tammikuuta 2005.

Ensimmäinen valtionkorkeakoulun aineopetus alkoi 1912. Valtaosa nykyisistä oppiaineista ja tutkimusalueista aloitti toimintansa 1970-luvulla, minkä jälkeen oppiainetarjonta ja tutkimus on jatkuvasti kasvanut ja monipuolistunut. Stavangerin valtionkorkeakoulu puolestaan perustettiin 1. elokuuta 1994 kuuden paikallisen valtiollisen ja yksityisen korkeakoulun fuusioiduttua.

## Lähteet

## Aiheesta muualla
*Stavangerin yliopiston kotisivut
Bill Barilko

**William "Bill" Barilko** (s. 25. maaliskuuta 1927 Timmins, Ontario – 26. elokuuta 1951) oli kanadalainen jääkiekkoilija, pelipaikaltaan puolustaja. Hän pelasi koko NHL-uransa Toronto Maple Leafsissä. Barilko edusti seuraa vuosina 1947–1949 ja vuonna 1951. 

Kovista taklauksista ja varmasta pelistään tunnettu puolustaja nousi vuonna 1946 Toronton joukkueeseen. Barilko oli tällöin 19-vuotias. Vaikka hänen uransa oli lyhyt, hän ehti voittaa sen aikana peräti 4 Stanley Cupia. Lisäksi hänet valittiin kolme kertaa NHL:n All Stars-otteluun vuosina 1947–1949. 

Barilko lensi pienkoneella vuonna 1951 ystävänsä hammaslääkäri Henry Hudsonin kanssa kalastusretkelle Pohjois-Ontarioon. Kone matkustajineen katosi, eikä heistä tai pienkoneesta löydetty jälkeäkään etsinnöissä. Vasta 11 vuoden päästä Barilkon kuolemasta löytyi alas pudonnut pienkone ja kaksi luurankoa. Kone oli ajautunut 54 kilometriä sivuun suunnitellulta lentoreitiltä. 

Toronto Maple Leafs on jäädyttänyt Barilkon pelinumeron #5 vaikka Barilko pelasi numerolla vain viimeiseksi jääneen kautensa.

## Lähteet
Noora Forstén

**Noora Eva Johanna Forstén** (o.s. **Pentti**, s. 15. huhtikuuta 1981 Helsinki) on suomalainen esteratsastaja ja rakennuskonserni YIT:n suuromistaja. Forstén tunnetaan suomalaisena esteratsastajana, joka on paras suomalainen esteratsastaja FEI:n Longines -maailman rankingin sijalla 417. 

## Esteratsastusura
Noora Forstén sai ensimmäisen oman hevosensa 1992 ja aloitti kilpailemisen. Hänen tähänastisia saavutuksiaan ovat muun muassa lukuisat sijoitukset kansainvälisten kilpailujen 140–160 cm luokissa sekä voitto Suomen joukkueessa vuoden 2005 Hamina CSIO**** Nations Cupissa. Forstén on myös osallistunut EM-kilpailuihin kahdesti ratsullaan Evli Cagliostro, vuosina 2007 ja 2009 sekä MM-kilpailuihin Aachenissa vuonna 2006.
Noora Forstén on menestynyt hyvin kotimaisissa kansainvälisissä GP-luokissa sijoittuen Helsingin maailmancupin osakilpailun GP-luokassa kahdesti (3. Navarrolla vuonna 2006 ja 4. vuonna 2009 hevosella Evli Quinault) sekä Ypäjän ja Haminan Nations Cupin GP-luokissa.

Forstén piti taukoa kansainvälisestä kilparatsastuksesta lasten ollessa pieniä 2011-2015 kilpaillen kotimaassa. 2016 Forstén kilpaili Olivassa orilla Lord Lohngring . Varsinaisesti Forstén on panostanut uudelleen kansainväliseen uraan vuodesta 2018 alkaen. Nykyisin Forsténin hevoset asuvat olympiavoittaja Ludger Beerbaumin tallilla Saksassa ja Forstén on osa Beerbaumin tiimiä . Hänen valmentajanaan toimii Christian Kukuk. Syksyllä 2021 Forstén on osallistunut maailmancupin osakilpailuihin ja viiden tähden kilpailuihin. 

## YIT:n omistajana

Forstén kuuluu Pentin sukuun, jolla oli noin 2/3 YIT:n kanssa vuonna 2018 sulautuneen pörssiyhtiö Lemminkäisen omistuksesta. 

Tammikuussa 2012 Noora Forsténista tuli yksi rakennuskonserni Lemminkäisen tosiasiallinen suuromistajista, kun hänen isänsä Olavi Pentti lahjoitti hänelle 10 % omistusosuuden konsernin osakkeista. 

Forstén omisti vuonna 2022 2,42 prosenttia YIT:stä eli kuudenneksi suurimman osan yrityksestä. Lisäksi Forsténin lähipiiriyhtiö Fideles Oy omistaa 1,51 prosenttia YIT:stä. 

## Yksityiselämä
Noora Forstén on syntynyt Helsingissä. Avioiduttuaan Mikael Forsténin kanssa hän otti sukunimekseen Forstén. Hän on maininnut, että vanhemmat Leena ja Olavi Pentti tukivat hänen ratsastusuraansa ja ovat vaikuttaneet voimakkaimmin hänen elämäänsä. Forsténin lapsuudenperheeseen kuului lisäksi nuorempi veli Lauri Pentti. Heinäkuussa 2011 Forstén synnytti esikoistyttärensä. Nuorempi tytär syntyi lokakuussa 2016.

## Lähteet
Tour de Wallonie

**Tour de Wallonie** eli **Vallonian ympäriajo**, vuoteen 2006 saakka *Tour de la Région Wallonne*, on maantiepyöräilyn etappikilpailu, joka käydään Valloniassa, Belgian ranskankielisellä alueella, heinä- elokuun vaihteessa. Kilpailu tuli osaksi UCI Europe Tour -sarjaa vuonna 2005. Vuonna 2020 kilpailu tuli osaksi UCI ProSeries -kilpailusarjaa, joka on toiseksi korkein maantiepyöräilyn kilpailusarja, eli sen yläpuolella ovat etappikilpailuista suuret ympäriajot sekä muut UCI World Tour -sarjan kilpailut. Vuosina 1974–1995 kilpailu oli amatööreille.

Suomen Joona Laukka voitti kilpailun vuonna 1994. Jussi Veikkanen oli kilpailussa viides vuonna 2008.

## Voittajat

## Lähteet
*Tulokset Memoire du cyclisme -tietokannassa 
### Viitteet

## Aiheesta muualla
*Virallinen sivusto 
* Tour de Wallonie ProCyclingStats-sivustolla
Udagawa Yōan

**Udagawa Yōan** (, 1798–1846) oli japanilainen länsimaisen tieteen eli *[[rangaku]]n* oppinut Edo-kauden loppupuolella 1800-luvulla. Hän toi Japaniin modernin kasvitieteen kirjoittamiensa teosten *Botanikakyō* (菩多尼訶経, 1822) ja *Shokugakukeigen* (植学啓原, 1833) myötä; jälkimmäisessä hän esitteli Carl von Linnén kehittämän tieteellisen taksonomian. 1837 julkaistu *Seimikaisō* (舎密開宗) eli ”johdatus kemiaan” oli vuorostaan Japanin ensimmäinen systemaattinen kemian teos. 

*Seimikaisō* perustui pääosin hollanninkieliseen versioon *Chemie, voor beginnende Liefhebbers* (1803) William Henryn vuonna 1801 julkaiseman teoksen *Elements of Experimental Chemistry* saksankielisestä käännöksestä, mutta myös muihin länsimaisiin kemiaa käsitteleviin kirjoihin sekä japanilaisiin ja kiinalaisiin lähteisiin. Lisäksi siinä on kuvauksia Udagawan omista tieteellisistä kokeista. Erityisesti kirjassa kuvataan hyvin tarkasti Alessandro Voltan 40 vuotta aikaisemmin keksimä sähköparisto. Udagawa rakensi pariston itse vuonna 1831 ja käytti sitä erilaisissa kokeissa, mukaan lukien lääketieteellisissä kokeissa, mikä perustui uskoon sähkön sairauksia parantavasta vaikutuksesta.

Udagawan *Seimikaisōssa* kuvattiin myös Japanissa ensimmäistä kertaa yksityiskohtaisesti Antoine Lavoisierin löydöt ja teoriat. Udagawa tekikin lukuisia tieteellisiä kokeita ja kehitti uusia tieteellisiä termejä, joita käytetään japanin kielessä yhä; esimerkiksi ”hapettuminen” (), ”pelkistyminen” (), ”kyllästyminen” () ja ”alkuaine” ().

## Kuvia

Tiedosto:Shokugaku keigen by Udagawa Yoan. Edo Suharaya Ihachi, etc., 1837 - 055-008l.jpg|Aukeama teoksessa *Shokugakukeigen*
Tiedosto:Seimikaisou.jpg|Kuvaus Voltan patsaasta teoksessa *Seimikaisō*
Tiedosto:SeimiKaisouChemistry.jpg|Kemiallisia kokeita teoksessa *Seimikaisō* 


## Lähteet

## Aiheesta muualla
Bruce McGill

**Bruce Travis McGill** (s. 11. heinäkuuta 1950 San Antonio, Texas) on yhdysvaltalainen televisio- ja elokuvanäyttelijä.

Bruce McGill on esiintynyt sivurooleissa useissa televisiosarjoissa, kuten *[[Aikahyppy]]*, *[[Walker, Texasista]]*, *[[C.S.I.]]*, *[[Miami Vice]]* ja *[[Rizzoli & Isles]]*. Hänen tunnetuin televisioroolinsa lienee kuitenkin Jack Dalton sarjassa *[[Ihmemies MacGyver]]*.

Elokuvien puolella McGill on nähty muun muassa vuoden 1978 komediaklassikossa *[[Delta-jengi]]*. Hänellä oli myös rooli elokuvissa *[[Cliffhanger – kuilun partaalla]]*, *[[Täydellinen maailma (elokuva)|Täydellinen maailma]]*, *[[Serkkuni Vinny]]*, *[[Cinderella Man]]*, *[[Viimeinen partiopoika]]*, *[[Pelimiehet (vuoden 2003 elokuva)|Pelimiehet]]*, *[[Peloista pahin]]* sekä *[[Valamiehet]]*. Ohjaaja Michael Mann on käyttänyt McGilliä usein elokuvissaan. Heidän tunnetuimpia yhteistöitään ovat *[[Collateral – väärä aika, väärä paikka]]* ja *[[The Insider – sisäpiirissä]]*.
## Filmografia
### Elokuvat

### Televisiosarjat

### Ääninäyttely videopeleissä

## Aiheesta muualla
* 
*
Glen Hanlon

**Glen A. Hanlon** (s. 20. helmikuuta 1957 Brandon, Manitoba) on kanadalainen entinen jääkiekkoilija ja nykyinen jääkiekkovalmentaja. 

## Pelaajaura

Pelaajaurallaan Glen Hanlon pelasi 477 NHL-ottelua maalivahtina. Vancouver Canucks varasi hänet NHL:ään vuonna 1977 varausnumerolla 40. Vancouver Canucksin lisäksi hän edusti NHL:ssä St. Louis Bluesia, New York Rangersia ja Detroit Red Wingsiä. NHL:n lisäksi hän on pelannut WCHL:ssä, CHL:ssä, AHL:ssä ja IHL:ssä. Mielenkiintoinen yksityiskohta hänen urallaan on, että Wayne Gretzky teki ensimmäisen NHL-maalinsa hänen selkänsä taakse.

## Valmentajaura

Hanlon on toiminut päävalmentajana NHL:ssä Washington Capitalsissa vuosina 2003–2007. Ennen Washingtonia hän toimi kakkosvalmentajana Washington Capitalsissa ja Vancouver Canucksissa, sekä päävalmentajana AHL-seura Portland Piratesissa. Lisäksi hän valmentanut Valko-Venäjän maajoukkuetta jääkiekon maailmanmestaruuskilpailuissa vuosina 2005, 2006 ja 2009. Hanlon toimi jääkiekon SM-liigassa pelaavan Jokereiden päävalmentajana kaudella 2008–2009. Seuraavaksi kaudeksi Hanlon siirtyi Dynamo Minskin päävalmentajaksi, mutta hänet erotettiin kesken kauden ja tilalle palkattiin Aljaksandr Andryjeuski. Hanlon toimi vuosina 2010 ja 2011 Slovakian maajoukkueen päävalmentajana, mutta sai potkut joukkueen surkean menestyksen takia. Hanlon toimi 2014 Valko-Venäjän joukkueen päävalmentajana ja myöhemmin hän valmensi Sveitsin maajoukkuetta.

Kauden 2018 Hanlon aloitti Unkarissa DVTK:n valmentajana.

## Tilastot
### Pelaajana

## Lähteet
Anu Pensola

**Anu Pensola** (ent. **Harkki**, o.s. **Joensuu**, s. 30. heinäkuuta 1974 Helsinki) on suomalainen toimittaja ja juontaja. Pensola on työskennellyt käsityölehden toimittajana ja julkaissut neulomista ja tuunausta käsittelevät kirjat *Puikoissa!* (2006) ja *Viritetty* (2007). Hän juonsi vuosina 2009 ja 2011 Subilla käsitöitä käsitellyttä sarjaa *[[Ratula (televisio-ohjelma)|Ratula]]*. 

## Elämä ja ura
Pensola työskenteli *[[Suuri Käsityö|Suuren käsityölehden]]* päätoimittajana 2008–2010. Hän on pitänyt kyseisessä lehdessä myös neulepalstaa. *[[Gloria (lehti)|Gloria]]*-lehti valitsi Pensolan vuonna 2008 Suomen kymmenen parhaiten pukeutuvan naisen joukkoon. 

Pensola on juontanut *[[Yllytyshullut]]*-ohjelmaa. Vuosina 2007–2008 hän juonsi Yle TV2:ssa tietovisailuohjelmaa *[[Oikea kysymys]]*. Subilla alkoi vuonna 2009 Anu Pensolan ja hänen entisen aviomiehensä Arttu Harkin juontama käsitöitä käsittelevä sarja *[[Ratula (televisio-ohjelma)|Ratula]]*. 

Pensola oli naimisissa Arttu Harkin kanssa vuosina 2001–2008. Heillä on kaksi yhteistä lasta. Anu Pensola on edesmenneen kirjailija Matti Yrjänä Joensuun tytär. 20. huhtikuuta 2016 hän meni naimisiin Jani Pensolan kanssa ja otti aviomiehensä sukunimen. Heille syntyi tytär elokuussa 2016. Pensola sairastui vuonna 2013 melanoomaan, mutta on parantunut siitä.

Pensolalta ilmestyi maaliskuussa 2025 kirja *Vuosi Italiassa – 12 oivallusta vapaudesta*, jossa hän kertoo perheensä elämästä Pohjois-Italiassa, jonne he muuttivat keväällä 2023.

## Lähteet

## Aiheesta muualla
* Anu Pensolan blogi .
Kongon demokraattisen tasavallan jalkapallomaajoukkue

**Kongon demokraattisen tasavallan jalkapallomaajoukkue** on Kongon demokraattisen tasavallan jalkapalloliiton hallinnoima joukkue, joka edustaa Kongon demokraattista tasavaltaa kansainvälisissä jalkapallo-otteluissa. 

Vuosina 1971–1997 se tunnettiin valtion tapaan nimellä Zaire. Kongon demokraattisen tasavallan maajoukkue on myös pelannut nimillä Belgian Kongo ja Kongo-Kinshasa. FIFA:n jäsen se on ollut vuodesta 1963 lähtien. 

Kongon demokraattinen tasavalta on voittanut kaksi Afrikan mestaruutta, vuonna 1968 sekä Zairen nimellä vuonna 1974. Jalkapallon maailmanmestaruuskilpailujen lopputurnaukseen se osallistui vuonna 1974. Zaire jäi silloin alkulohkonsa viimeiseksi. Saldona oli kolme häviötä, ei tehtyjä maaleja ja 14 päästettyä maalia.

## Menestys
***Keski-Afrikan turnaus**: **1 mestaruus**
** 1981 (Zaire)
***[[Jalkapallon Afrikan-mestaruuskilpailut|Afrikan-mestaruuskilpailut]]**: **2 mestaruutta**
** 1968
** 1974 (Zaire)
***Maailmanmestaruuskilpailut**
** 1974

## Maailmanmestaruuskilpailut
* 1930–1966: *ei osallistunut*
* 1970: *FIFA ei päästänyt kilpailuihin* (Zaire)
* 1974: ensimmäinen kierros (Zaire)
* 1982: *ei selviytynyt* (Zaire)
* 1986: *ei osallistunut* (Zaire)
* 1990–2022: *ei selviytynyt* (kolmena ensimmäisenä kertana Zaire)

## Afrikan-mestaruuskilpailut

*1957 - 1963 - *Ei osallistunut*
*1965 - 1. kierros
*1968 - **Mestari**
*1970 - 1. kierros
*1972 - neljäs (Zaire)
*1974 - **Mestari** (Zaire)
*1976 - 1. kierros
*1978 - *ei osallistunut*
*1980 - *Ei selviytynyt karsinnoista*
*1982 - *Ei selviytynyt karsinnoista*
*1984 - *vetäytyi*
*1986 - *Ei selviytynyt karsinnoista*
*1988 - 1. kierros (Zaire)
*1990 - *Ei selviytynyt karsinnoista*
*1992 - puolivälierät (Zaire)
*1994 - puolivälierät (Zaire)

*1996 - puolivälierät (Zaire)
*1998 - kolmas (aloitti karsinnat Zairena)
*2000 - 1. kierros
*2002 - puolivälierät
*2004 - 1. kierros
*2006 - puolivälierät
*2008 - *Ei selviytynyt karsinnoista*
*2010 - *Ei selviytynyt karsinnoista*
*2012 - *Ei selviytynyt karsinnoista*
*2013 - 1. kierros
*2015 - Pronssia
*2017 - Puolivälierät
*2019 - Neljännesvälierät
*2021 - *Ei selviytynyt karsinnoista*
*2023 - Neljäs

### Tilastoina

## Tunnettuja pelaajia

*Yannick Bolasie
*Lomana LuaLua
*Shabani Nonda
*Tresor Mputu
*Gabriel Zakuani
*Herita Ilunga
*Christian Kinkela
*Ngasanya Ilongo
*Dieudonné Kalulika

*Alain Masudi
*Mbala Mbuta Biscotte
*Zola Matumona
*Marcel Kimemba Mbayo
*Dieumerci Mbokani
*Gladys Bokese
*Pascal Kalemba
*Michel Ngonge

## Entisiä valmentajia

*  Héctor Cúper
*  Juri Gavrilov
*  Claude Le Roy
*  Robert Nouzaret
*  Otto Pfister

## Lähteet
Fender Mustang

**Fender Mustang** on Fenderin vuodesta 1964 alkaen valmistama sähkökitara. Mustang on valmistettu Fenderin aikaisemmin julkaistujen Musicmasterin ja Duo-Sonicin pohjalta. Kitaraa valmistettiin vuoteen 1982 saakka ja uudelleenjulkaistiin vuonna 1990.

## Kuuluisia Mustang-kitaran soittajia

* Kurt Cobain

## Katso myös

* Fender Mustang Bass

## Lähteet

*
Mika Mannermaa

**Mika Tapani Mannermaa** (2. joulukuuta 1957 Turku – 9. tammikuuta 2012 Kaarina) oli yhteiskuntakehitykseen perehtynyt tulevaisuudentutkija.

## Elämä ja ura
Mannermaa oli koulutukseltaan kauppatieteiden tohtori vuodelta 1991, erikoisalanaan talous- ja tilastomatematiikka. Hän toimi tulevaisuudentutkimuksen dosenttina Turun kauppakorkeakoulussa vuodesta 1994 alkaen, alana teoria ja metodologia. Hän oli myös tulevaisuudentutkimusta harjoittavan yrityksen toimitusjohtaja. Hän julkaisi alaltaan yli 200 tieteellistä ja ammatillista julkaisua ja osallistui lukuisiin konferensseihin ja muihin vastaaviin tilaisuuksiin, pitäen esitelmiä ja alustuksia. Hän johti tulevaisuudentutkimushankkeita ja konsultoi yrityksiä, järjestöjä ja muita organisaatioita. 

Mannermaa toimi myös Tulevaisuudentutkimuksen seuran pääsihteerinä ja hallituksen jäsenenä 1980-luvulla. Vuosina 1993–1997 hän oli tulevaisuudentutkijoiden maailmanjärjestön (World Futures Studies Federation) hallituksen jäsen, myöhemmin hän oli järjestön *fellow*. Hän tutki tulevaisuudentutkimuksen teoriaa ja metodologiaa, tulevaisuusbarometreja, skenaariotyöskentelyä, tieto- ja bioyhteiskuntaa sekä erilaisia ihmisen, ympäristön ja yhteiskunnan tekijöitä tulevaisuuden kannalta.

Mannermaa toimi paitsi tutkijana, myös *[[Helsingin Sanomat|Helsingin Sanomien]]* kolumnistina vuosina 1991 ja 1992 sekä *[[Turun Sanomat|Turun Sanomien]]* kolumnistina 1990-luvulla sekä vuosina 2002–2003. Hän oli merkittävä vihreän liikkeen vaikuttaja 1980–1990-luvuilla ja toimi Kaarinan kaupunginvaltuutettuna 1993–1996 sekä Vihreän liiton valtuuskunnan varapuheenjohtajana 1994–1995 ja puheenjohtajanana 1995–1997. Hän oli myös Motoristiakatemian (MC Academia) perustajajäsen vuodesta 1993 ja toimi järjestön puheenjohtajana 2002–2007.

## Teoksia
* 
* 
*  
* 
*  
* 
* 

## Lähteet
Alfons Arlander

**Alfons Wilhelm Arlander ** (käytti Saksassa nimeä Zühlke) (29. maaliskuuta 1890 Porvoo – 16. tammikuuta 1918 Osnabrück) oli suomalainen gruppenführer. Hänen vanhempansa olivat koneenkäyttäjä Julius Teodor Arlander ja Maria Sofia Karlsson ja hänen puolisonsa oli Eva Maria Hallman. Alfons Wilhelm Arlander kävi 5/8 lk. Porvoon ruotsalaista lyseota sekä Turun ruotsalaisen kauppaopiston. 

Turussa hän hoiti omistamaansa paperikauppaa ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 25. helmikuuta 1915, hän oli ensimmäisten suomesta lähteneiden joukossa ja osallistui Pfadfinder-kurssille. Hänet siirrettiin 31. elokuuta 1915 pataljoonan pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Schmardenissa ja Aa-joella. Alfons Wilhelm Arlander menehtyi 28-vuotiaana tapaturmaisesti junaonnettomuudessa lähellä Osnabrückin kaupunkia, kun hän oli saattamassa jääkäriystäviään pataljoonasta Kölniin työlomalle. Hänet oli haudattu Osnabrückin sotilashautausmaalle, kunnes hänet myöhemmin siirrettiin kotimaahan ja Turun sankarihautaan.

  

## Lähteet
* Jernström, Erik: *Jääkärit maailmansodassa*, Sotateos oy Helsinki 1933.
* Puolustusministeriön Sotahistoriallisen toimiston julkaisuja IV, *Suomen jääkärien elämäkerrasto*, WSOY Porvoo 1938.
* Sotatieteen Laitoksen Julkaisuja XIV, *Suomen jääkärien elämäkerrasto 1975*, Vaasa 1975 .

### Viitteet
Kauhalammi

**Kauhalammi** on Kauhajoen kaakkoisosassa, Kauhanevan–Pohjankankaan kansallispuiston alueella sijaitseva Kauhanevan suoalueen suurin lampi. Lampi sijaitsee 167,7 metriä merenpinnan yläpuolella. Kauhalammia kiertää pitkospuureitistö. Väriltään lammen vesi on ruskeaa.

Kauhalammin rannassa on laituri, jolta voi mennä uimaan lampeen. Viralliset uimarannat kansallispuistosta kuitenkin puuttuvat. Puiston alueella on ainoastaan Kauhalammista sallittua kalastaa ja sielläkin vain pilkillä ja mato-ongella. Lammen pohjoispuolella on luontotorni.

Kauhalammi on osa Karvianjoen vesistöä. Nykyisessä Suomen valuma-aluejaossa se luetaan Karvianjoen vesistön sisällä Aunesluoman valuma-alueeseen. Ehdotetussa uudessa Suomen valuma-aluejaossa se luetaan saman vesistön sisällä Kauhaluoman valuma-alueeseen.

## Lähteet

## Aiheesta muualla
Ihara Saikaku

**Ihara Saikaku** (, 1642–1693) oli japanilainen runoilija ja "kelluvaa maailmaa" kuvaavan proosan (ukiyo-zōshi) kehittäjä. 

Hän syntyi vauraan kauppiaan, Hirayama Tōgōn, perheeseen Osakassa ja opiskeli aluksi haikai-runoutta Matsunaga Teitokun ohjauksessa. Myöhemmin hän siirtyi opiskelemaan Nishiyama Sōinin johdolla Danrin-koulukunnan runoutta, jossa painotettiin humoristista ketjurunoutta. Hänen on huhuttu kirjoittaneen yli 10&nbsp;000 haikaita yhdessä vuorokaudessa. 

Myöhemmin elämässään hän alkoi kirjoittaa rohkeita kertomuksia kauppiasluokan ja rakastajattarien talous- ja rakkausseikkailuista. Tarinat olivat nousevan kauppiasluokan makuun, sillä heitä viihdyttivät taiteet ja nautintokorttelit. Kun Saikakun suosio ja lukijakunta kasvoivat ja laajenivat koko Japaniin, lisääntyi myös hänen julkaisemansa kirjallisuus. Kun Saikaku menehtyi 51-vuotiaana vuonna 1693, hänestä oli tullut yksi Edo-kauden suosituimmista kirjailijoista. Omana aikanaan hänen tuotantoaan ei kuitenkaan pidetty korkeakulttuurina, koska se oli suunnattu kaupunkilaisväestölle, joka oli sen myös popularisoinut. Nykyään Saikakun teoksia kuitenkin arvostetaan merkityksellisinä japaninkielisen fiktion kehitykselle. 

## Teoksia
### Rakkaus- tai eroottiset tarinat

* *Kōshoku ichidai otoko* (, ”elämänsä rakkaudessa viettänyt mies”, 1682)
* *Kōshoku nidai otoko – shoen ōkagami* (, ”rakastavan miehen poika: kaunokaisten suuri peili”, 1684)
* *Kōshoku gonin onna* (, ”viisi rakkautta rakastanutta naista”, 1685), Viisi naista jotka rakastivat rakkautta Otava 1977 suom. Martti Turunen
* *Kōshoku ichidai onna* (, ”elämänsä rakkaudessa viettänyt nainen”, 1686), Kirsikkatyttö Otava 1978 suom. Martti Turunen
* *Nanshoku ōkagami* (, ”miehisen rakkauden suuri peili”, 1687)

### Kaupunkilaistarinat

* *Honchō nijū fukō* (, ”kaksikymmentä hurskaudettoman lapsen tapausta”, 1686)
* *Nippon eitaigura* (, ”Japanin ikuinen varasto”, 1688)
* *Seken munazan'yō* (, ”maailman läpi kantavat laskelmat”, 1692), Päässälaskua Otava 1982 suom. Martti Turunen

### Sotilastarinat

* *Budō denraiki* (, ”kamppailutaitojen välittämiseksi”, 1687) 
* *Buke giri monogatari* (, ”samuraikunnian tarinat”, 1688)

## Lähteet
* 

### Viitteet
Puskaradio

**Puskaradio** (myös *viidakkorumpu*) on leikillinen nimitys huhujen, kuulopuheen ja juorujen kautta kulkevista epävirallisista tietokanavista. Kuulopuheet saattavat olla täysin keksittyjä, tositapahtumiin perustuvia tai joidenkin tahallaan liikkeelle laittamia.

Monella suomalaisella paikkakunnalla on oma puskaradiona toimiva Facebook-ryhmä.

## Lähteet
Manuel Orantes

**Manuel Orantes Corral** (s. 6. helmikuuta 1949 Granada) on espanjalainen tennispelaaja, joka voitti miesten kaksinpelin mestaruuden Yhdysvaltain avoimissa vuonna 1975 loppuottelussa Jimmy Connorsia vastaan. Hän pääsi finaaliin Ranskan avoimissa vuonna 1974, mutta hävisi Björn Borgille. 

Vasenkätinen Orantes oli parhaimmillaan kaksinpelissä ATP-rankingin sijalla kaksi ja nelinpelirankingin sijalla 160.

Orantes pelasi Davis Cupissa ja kuului myös vuoden 1978 World Team Cupin voittaneeseen maajoukkueeseen.

## Lähteet
Oinokhoe

**Oinokhoe** (, ) on antiikin aikainen keraaminen viinikannu. Se tunnetaan vaasien muotona erityisesti kreikkalaisesta keramiikasta. 

## Historia ja käyttö

Oinokhoe tunnetaan vaasityyppinä viimeistään geometriselta kaudelta 700-luvulta eaa. lähtien. Sitä käytettiin symposioneissa eli pidoissa viinin ammentamiseen krateerista ja kaatamiseen kylikseihin tai muihin juomamaljoihin. Oinokhoea käytettiin myös juomauhriseremonioissa, jolloin sillä kaadettiin viiniä fialeen. Tässä käytössä se esiintyy usein vaasimaalauksissa.

Vaasityypin nimi on peräisin sanoista *oinos* (), ’viini’ + *kheō* (), ’kaataa’, ’valaa’.

## Muoto ja tyypit

Oinokhoessa on pyöreä, nokkamainen tai apilanlehden muotoinen suuaukko ja pystysuuntainen kahva, joka ulottuu usein suun yläpuolelle. Oinokhoeja on tutkimuksessa erotettu lukuisia eri tyyppejä, perustuen niiden vartalon, suun ja kahvan muotoon. Tyyppi 3 tunnetaan myös omana vaasimuotonaan nimeltä khus. Tyypin 8 oinokhoet ovat käytännössä mukeja. Oinokhoea muistuttaa paljon olpe, joka erotetaan nykyisin omaksi vaasimuodokseen.

 
Tiedosto:Oinochoe Typ 1.gif|Oinokhoen muoto ulkoa ja sisältä: Tyyppi 1.
Tiedosto:Gif - Oinochoe Typ 2.gif|Tyyppi 2.
Tiedosto:Oinochoe Typ 3 Chous.gif|Tyyppi 3 eli khus.
Tiedosto:Oinochoe Typ 4.gif|Tyyppi 4.
Tiedosto:Oinochoe Typ 5a.gif|Tyyppi 5a.
Tiedosto:Oinochoe Typ 5b.gif|Tyyppi 5b.
Tiedosto:Oinochoe Typ 6.gif|Tyyppi 6.
Tiedosto:Oinochoe Typ 7.gif|Tyyppi 7.
Tiedosto:Oinochoe Typ 8a.gif|Tyyppi 8a.
Tiedosto:Oinochoe Typ 8b.gif|Tyyppi 8b.
Tiedosto:Oinochoe Typ 8c.gif|Tyyppi 8c.
Tiedosto:Oinochoe Typ 9.gif|Tyyppi 9.
Tiedosto:Oinochoe Typ 10.gif|Tyyppi 10.



Tiedosto:Oinochoe, geometric, warriors, 750-725 BC, Agora Museum Athens, 080624.jpg|Geometrinen oinokhoe, n. 750–725 eaa.
Tiedosto:Greek - Oinochoe in the Camirus, or "Wild Goat" Style - Walters 482108 - Three Quarter.jpg|Orientalisoiva oinokhoe, n. 625–600 eaa.
Tiedosto:Rhodian Oinochoe MFA 03.90.jpg|Rhodoslainen orientali­soiva oinokhoe, 600-luku eaa.
Tiedosto:British Museum Room 20a Oenochoe Dutuit Painter Satyr and maenad 19022019 6656.jpg|Oinokhoe, n. 480 eaa.
Tiedosto:Terracotta oinochoe (jug) MET DP225167.jpg|Oinokhoe, n. 350–330 eaa.


## Lähteet

## Aiheesta muualla
Hubertusburgin rauha

**Hubertusburgin rauha** () oli 15. helmikuuta vuonna 1763 Preussin, Itävallan ja Saksin välillä solmittu rauhansopimus. Rauha solmittiin saksilaisessa Hubertusburgin linnassa ja yhdessä Pariisin rauhan kanssa se päätti vuonna 1756 alkaneen seitsenvuotisen sodan. Sotaa edeltäneet rajat eivät kokeneet rauhan myötä merkittäviä muutoksia. Sleesia jäi osaksi Preussia ja Preussi nousi eurooppalaisten mahtien joukkoon.

## Aiheesta muualla
* Österreich Lexikonin artikkeli Hubertusburgin rauhasta  
* Historicumin artikkeli Hubertusburgin rauhasta
Harry Keough

**Harry Joseph Keough** (15. marraskuuta 1927 Saint Louis – 7. helmikuuta 2012 Saint Louis) oli yhdysvaltalainen jalkapalloilija, pelipaikaltaan puolustaja. 

Keough pelasi Yhdysvaltain jalkapallomaajoukkueessa muun muassa maailmanmestaruuskilpailuissa 1950, jossa Yhdysvallat sijoittui kymmenenneksi, ja kesäolympialaisissa Helsingissä 1952 ja Melbournessa 1956. Helsingissä Yhdysvallat sijoittui 17:nneksi, ja Melbournessa joukkue oli viides. Kummassakin olympiaturnauksessa Keough pelasi yhdessä ottelussa.

Keough työskenteli peliuransa jälkeen valmentajana Florissant Valley Community Collegessa ja Saint Louisin yliopistossa. Hänet kelpuutettiin National Soccer Hall of Fameen vuonna 1976. 

Keoughin kuolinhetkellä maailmanmestaruuskilpailuissa 1950 kilpailleesta Yhdysvaltain maajoukkueesta olivat elossa Walter Bahr, Frank Borghi ja John Souza. Joukkue tuli tunnetuksi 1–0-voitostaan Englannin maajoukkuetta vastaan.

## Lähteet
* Harry Keough Biography and Olympic Results  Olympics at Sports-Reference.com 

### Viitteet
Borut Božič

**Borut Božič** (s. 8. elokuuta 1980 Ljubljana, Jugoslavia) on slovenialainen maantiepyöräilijä, joka kilpaili ammattilaisena 2004−2018. Hän oli ajajatyypiltään kirimies.

Božič aloitti ammattilaisuransa slovenialaisessa Perutnina Ptuj -joukkueessa vuonna 2004. Hän ajoi tallissa kolme vuotta saavuttaen voittoja pienemmissä ammattilaiskilpailuissa muun muassa entisen Jugoslavian alueella. Kaudella 2007 hän edusti Team LPR:ää ja voitti 2.HC-kategoriaan – eli UCI ProTourin jälkeen toiseksi korkeimpaan luokkaan – kuuluvan Tour de Wallonie -etappikilpailun. Vuonna 2008 hän ajoi ruotsalaisessa Cycle Collstrop -joukkueessa. Hän voitti maantieajon Slovenian-mestaruuden yli puolentoista minuutin erolla Matej Stareen.

Božič edusti Vacansoleil-tallia vuosina 2009–2011. Hän saavutti ensimmäisen ProTour-tason voittonsa 2009 Puolan ympäriajon ensimmäisellä etapilla. Saman vuoden Espanjan ympäriajossa hän voitti kuudennen etapin ennen Tyler Farraria. Hän siirtyi Astana-talliin kaudelle 2012. Hän voitti tuona vuonna maantieajon Slovenian-mestaruuden sekunnin erolla Marko Kumpiin. Hän sijoittui 2013 Gent–Wevelgem-klassikossa toiseksi 23 sekuntia Peter Saganille hävinneenä. Kaudella 2016 hän edusti ranskalaista Cofidis-joukkuetta ja vuosina 2017−2018 Bahrain-Meridaa.

## Saavutuksia

Lähde: Cycling Archives
;2004
:Jadranska Magistrala, etapin 2 voitto
:Slovenian ympäriajo, etappien 2 ja 3 voitto
:Serbian ympäriajo, etapin 6 voitto
;2005
:Jadranska Magistrala, kokonaiskilpailun ja etapin 2 voitto
:Tour de l'Avenir, etapin 3 voitto
;2006
:Kuuban ympäriajo, etappien 4, 11b ja 13 voitto
:Jadranska Magistrala, kokonaiskilpailun ja prologin voitto
:Circuit des Ardennes, etapin 1 voitto
:Olympia's Tour, etappien 1, 2 ja 7 voitto
:Slovenian ympäriajo, etappien 1 ja 4 voitto
;2007
:GP Kranj, voitto
:Tour de Wallonie, kokonaiskilpailun voitto
:Irlannin ympäriajo, etapin 3 voitto
;2008
:Etoile de Bessèges, etapin 5 voitto
:Vuelta a Andalucía, etapin 4 voitto
:OZ Wielerweekend, etapin 2 voitto
:Slovenian mestaruuskilpailut, maantieajossa kultaa 
;2009
:Belgian ympäriajo, etappien 2 ja 3 voitto
:Puolan ympäriajo, etapin 1 voitto
:Tour du Limousin, etapin 1 voitto
:Espanjan ympäriajo, etapin 6 voitto, toinen etapilla 3, kolmas etapilla 21
:Pariisi-Tours, kolmas
;2010
:Étoile de Bessèges, etappien 1 ja 2 voitto
:Britannian ympäriajo, kokonaiskilpailussa toinen, etapin 7 voitto
;2011
:Sveitsin ympäriajo, etapin 5 voitto
:Vattenfall Cyclassics, kolmas
:MM-kilpailut, maantieajossa seitsemäs
;2012
:Clásica de Almería, toinen
:Slovenian mestaruuskilpailut, maantieajossa kultaa 
;2013
:Dwars door Vlaanderen, toinen
:Gent–Wevelgem, toinen 
;2014
:Dwars door Vlaanderen, kolmas

## Lähteet
Hubertusburg

**Hubertusburg** on metsästyslinna Wermsdorfin kunnassa saksalaisessa Saksin osavaltiossa. Linnan rakennutti vuosien 1721 ja 1724 välillä Saksin vaaliruhtinas ja Puolan kuningas August II Väkevä. Sen suunnittelusta vastasi saksalainen arkkitehti Johann Christoph von Naumann. Linna on nimetty metsästäjien suojeluspyhimyksen Hubertuksen mukaan, ja se kuuluu Saksin suurimpiin linnoihin.

Hubertusburgissa solmittiin seitsenvuotisen sodan päättänyt Hubertusburgin rauha vuonna 1763 Preussin, Itävallan ja Saksin välillä. Vuodesta 1776 vuoteen 1835 linnassa toimi Königlich Sächsische Steingutfabrik Hubertusburg, joka valmisti keramiikkaa hovin tarpeita varten. Myöhemmin linna toimi muun muassa sairaalana.

## Aiheesta muualla

* Freundeskreis Schloss Hubertusburg e. V.
* Sächsisches Krankenhaus Hubertusburg
Walter Bahr

**Walter Alfred Bahr** (1. huhtikuuta 1927 – 18. kesäkuuta 2018) oli yhdysvaltalainen jalkapalloilija. Hän edusti Yhdysvaltain jalkapallomaajoukkuetta vuoden 1950 maailmanmestaruuskilpailuissa, joissa Yhdysvaltain maajoukkue yllättäen voitti Englannin maajoukkueen 1–0.

Bahr kilpaili vuoden 1948 kesäolympialaisissa Lontoossa. Hän työskenteli peliuransa jälkeen valmentajana ja on kuulunut National Soccer Hall of Fameen vuodesta 1976. Wes Bentley esitti häntä elokuvassa *The Game of Their Lives* (2005). 

## Lähteet
Fusuma

**Fusuma** (), pidemmin **fusumashōji** (), on perinteisessä japanilaisessa arkkitehtuurissa läpinäkymätön, liukuva, huonetilaa jakava seinäke. Läpikuultavia liukuseiniä kutsutaan vuorostaan nimellä *[[shōji|akarishōji]]*. Fusumat ovat puurakenteisia ja paperilla päällystettyjä. Nykyisin ne ovat useimmiten koristelemattomia, mutta aiemmin ne saatettiin peittää loisteliain maalauksin.

## Historia
Nara- ja Heian-kausilla huonetilan jakamiseen käytettiin taiteltavia seinäkkeitä, joiden rakenne oli hyvin samankaltainen kuin myöhempien fusuma-seinien mutta jotka eivät olleet liukuvia. Liukuseiniä alettiin käyttää Heian-kauden loppu- tai Kamakura-kauden alkuvaiheilla, aluksi hienoston *[[shoin-zukuri|shoin]]*-tyylisissä huviloissa ja myöhemmin myös tavallisen kansan asunnoissa. Hienostuneimmat fusumat peitettiin silkillä ja koristeltiin kuuluisien taiteilijoiden maalauksin. Rakennuksen eri tilat saatettiin koristella erilaisin luontoaihein. Toisin kuin seinälle ripustettavat maalaukset, fusumat olivat osa talon pysyvää sisustusta ja siten alttiina auringonvalolle, lämpötilan vaihteluille ja kulumiselle. Joitakin fusuma-seiniä Muromachi- ja Momoyama-kausilta on kuitenkin säilynyt.

## Rakenne
Fusuman rakenteena on puukehikko (襖骨, *fusumabone*), joka on varustettu pysty- ja vaakasuuntaisin välipuittein. Kehikon kulmiin ja vetimen kohdalle kiinnitetään sen vahvistamiseksi puulevyt (火打板, *hiuchi-ita* tai 力板, *chikara-ita*). Kehikon keskimmäinen vaaka- ja pystypuite ovat muita vahvempia (力骨, *chikarabone* tai 力子, *chikarako*). Kehikko päällystetään paperikerroksin ja viimeistellään korkealaatuisemmalla, mahdollisesti lakatulla puukehällä, joka sahataan liukuoven ylä- ja alakiskoon sopivaksi. Fusuman upotettu vedin (引手, *hikite*) on tavallisesti pyöreä, mutta aiemmin käytettiin usein yksilöllisen muotoisia vetimiä.

## Lähteet

## Aiheesta muualla

* About fusuma  Kashiwaya
Matti Otala

**Matti Niilo Tapani Otala**, vuoteen 1963 saakka Lehto, (26. joulukuuta 1939 – 9. elokuuta 2015 Helsinki) toimi Oulun yliopiston elektroniikan professorina, VTT:n tutkimuslaboratorion johtajana, useiden eri yritysten  johtotehtävissä sekä TTKK:n tuotantotalouden emeritusprofessorina.

## Henkilötiedot ja opinnot
Matti Lehto syntyi Oulussa 1939. Hänen sukunimensä oli vuoteen 1963 asti Lehto, mutta hän muutti sen Otalaksi. Hän valmistui ylioppilaaksi Arkadian yhteislyseosta Helsingistä vuonna 1958, diplomi-insinööriksi Teknillisestä korkeakoulusta (TKK) vuonna 1963, tekniikan lisensiaatiksi TKK:sta vuonna 1967 ja tekniikan tohtoriksi Oulun yliopistosta vuonna 1969. Lisäksi hän opiskeli insinööriksi Lontoossa vuonna 1983 ja on valantehnyt kielenkääntäjä. Jatko-opintoja ulkomailla Otala harjoitti Eindhovenissa Hollannissa 1970-luvun alussa, Pariisissa 1974, Lausannessa Sveitsissä 1982 ja MIT:ssä Yhdysvalloissa vuonna 1988.

## Ammattiura
Otala toimi Tesvisio Oy:n lähettimen hoitajana 1960-luvun alussa, sitten Helvar Oy:n elektroniikkaosaston päällikkönä, Nokia Oy Elektroniikassa projektipäällikkönä, Oulun yliopiston elektroniikan professorina 1967–1974, VTT:n elektroniikkalaboratorion johtajana Oulussa 1975–1983. Kone Oy:n hissiryhmän teknisenä johtajana 1983–1986, Nokia-yhtymän tiede- ja teknologiajohtajana 1986–1990, Telenorma GmBH:n varatoimitusjohtajana Frankfurtissa 1990–1993, Robert Bosch GmBH:n yhtymäjohtokunnan tieteellisenä ja strategisena neuvonantajana 1994–1998 sekä Tampereen teknillisen korkeakoulun tuotantotalouden emeritusprofessorina 1995–1999.

Lisäksi hän oli Philips Research Laboratories -tutkimusyksikön tieteellinen neuvonantaja 1970-luvun alussa ja mukana CD-levyn kehittämisessä, CNET-tutkimuslaitoksen tutkija Pariisissa vuonna 1994, Harman Kardonin pääinsinööri New Yorkissa 1978–1980 ja Shin Shirasuna Electric Corporationin pääsuunnittelija Nagoyassa Japanissa 1978–1980.

Otala julkaisi yli 300 tieteellistä julkaisua, minkä lisäksi hänellä oli useita patentteja. Tunnetuimmaksi Otalan tutkimustyön tuloksista lienee tullut ns. katkoäänien rikkoutumisen eli TIM-särön (Transient Intermodulation Distortion) analyysi.

Otala nimitettiin Tampereen teknillisen korkeakoulun kunniatohtoriksi vuonna 1992. Monista muista hänen saamistaan tunnustuksista mainittakoon Tauno Tönningin Säätiön tunnustuspalkinto erityisistä  ansioista elektroniikka-alan kehittämiseksi Pohjois-Suomessa.

## Julkaisut
* 

## Lähteet
* Autio, V.-M. (toim.) 2000. Suomen professorit. Finlands professorer. Julkaisija: Professoriliitto. s. 470–471. 
* Heikura, I. (toim.) 2005. Sähkötekniikan ensimmäiset vuosikymmenet Oulun yliopistossa. Julkaisija: Avanti Management Oy, Oulu. 
### Viitteet
Fender Mustang Bass

**Fender Mustang Bass** on vuodesta 1964 alkaen Fender Mustangista valmistettu bassoversio. Mustang Bass oli viimeinen Leo Fenderin Fenderille suunnittelema bassokitara ennen hänen lähtöään yhtiöstä vuonna 1970.

Fender Mustang on lyhytskaalainen basso, jonka mensuuri on 30 tuumaa. Ruusupuisessa otelaudassa on 19 nauhaa.

Mustangia ovat käyttäneet monet muusikot, kuten The Ramonesin Dee Dee Ramone ja The Rolling Stonesin Bill Wyman.

## Katso myös

* Fender Mustang

## Lähteet

* 
* Music123.com
Frank Borghi

**Frank Borghi** (9. huhtikuuta 1925 – 3. helmikuuta 2015) oli yhdysvaltalainen jalkapalloilija (maalivahti). Hän kuului maajoukkueeseen, joka yllättäen voitti Englannin joukkueen 1–0 vuoden 1950 maailmanmestaruuskilpailuissa.

Borghi syntyi St. Louisissa, Missourissa, ja aloitti urheilu-uransa baseballissa. Hän kuului National Soccer Hall of Fameen vuodesta 1976.

Borgh kuoli 89-vuotiaana 3. helmikuuta 2015. Hänen jälkeensä vuoden 1950 Yhdysvaltain maajoukkueesta oli elossa enää Walter Bahr.

## Lähteet
John Souza

**John Benevides ”Clarkie” Souza** (12. heinäkuuta 1920 – 11. maaliskuuta 2012) oli yhdysvaltalainen jalkapalloilija. Hän kuului Yhdysvaltojen maajoukkueeseen, joka yllättäen voitti Englannin joukkueen 1–0 vuoden 1950 maailmanmestaruuskilpailuissa.

Souza kilpaili kesäolympialaisissa vuosina 1948 Lontoossa ja 1952 Helsingissä. Hän on kuulunut National Soccer Hall of Fameen vuodesta 1976. 

## Lähteet
Inga Landgré

**Inga Landgré** (6. elokuuta 1927 – 31. heinäkuuta 2023) oli pitkän uran luonut ruotsalainen näyttelijä. Hän esiintyi 1940-luvulta 2010-luvulle saakka lukuisissa elokuvissa, joihin lukeutuvat muun muassa *[[Kun kaupunki nukkuu]]* (1950), *[[Naisten unelmia]]* (1955), *[[Seitsemäs sinetti]]* (1957), *[[Hugo ja Josefin]]* (1967) ja *[[The Girl with the Dragon Tattoo]]* (2011).

Landgré oli vuosina 1949–1959 naimisissa näyttelijä Nils Poppen kanssa.

## Lähteet

## Aiheesta muualla
*
Stig Olin

**Stig Olin** (11. syyskuuta 1920 – 28. kesäkuuta 2008 Tukholma) oli ruotsalainen näyttelijä, elokuvaohjaaja, käsikirjoittaja ja lauluntekijä.

Hänen töidensä joukossa on elokuva *Mord, lilla vän* (1955), jonka hän sekä käsikirjoitti että ohjasi. Hän itse esiintyi yhdessä päärooleista Inga Landgrén ja Gösta Cederlundin kanssa. Lisäksi hänellä oli rooli muun muassa Ingmar Bergmanin elokuvassa *Kesäinen leikki* (1951).

Olinin iskelmiä ovat esimerkiksi ”En gång jag seglar i hamn” (), ”Jag tror på sommaren” (”Taas on aika auringon”), ”Karusellvisan” ja ”På söndag”. Kansainvälisesti laajemmin tunnettu on hänen tyttärensä, näyttelijä Lena Olin. Olinilla on myös poika, Mats Olin.

## Lähteet

## Aiheesta muualla
*
Frezza

**Frezza** on Juustoportin valmistama maito-jääkahvijuoma. Frezzan toi markkinoille Paulig vuonna 2002. Paulig myi Frezza-brändin ja sen liiketoiminnan Juustoportille maaliskuussa 2023.

## Sisältö
Frezza-juomat ovat laktoosittomia, ja niitä myydään uudelleensuljettavissa muovisissa kierrätysmuovipulloissa, jotka ovat pantillisia. Aiemmin tuotteet oli pakattu lasipulloon. Kaikkien Frezza-juomien maitopitoisuus on 88 prosentista 97 prosenttiin. Frezza-tuotteisiin käytetty kahvi on Rainforest Alliance -sertifioitua.

## Poistuneista tuotteista
Useat Frezza-tuotteet ovat poistuneet markkinoilta.

Frezzasta oli vuonna 2006 myynnissä toffeenmakuinen *Frezza Caramel*, jota valmistettiin rajoitettu erä.

Frezza toi toukokuussa 2008 myyntiin appelsiininmakuisen *Frezza Orangen.*

Frezza Mocca palkittiin Nielsen Finlandin Vuoden Päivittäistavaralanseeraus -palkinnolla vuonna 2002. Frezzaa on mainostettu myös televisiossa.

Frezza toi maaliskuussa 2011 myyntiin uutuutena lakritsan- ja toffeenmakuisen *Frezza Black Toffeen*.

## Frezza-tuotteet
* Frezza Mocca (aiemmin Mocha)
* Frezza Vanilla 
* Frezza Latte 
* Frezza Mint (aiemmin Chokomint)
* Frezza Forte 
* Frezza Banana

### Markkinoilta poistuneet Frezza-tuotteet
* Frezza Caramel (toffeen maku)
* Frezza Orange (appelsiinin maku)
* Frezza Java (vähäkalorisempi vaihtoehto)
* Frezza Black Toffee (lakritsin ja toffeen maku)
* Frezza Caramel Popcorn
* Frezza Vanilla Caramel (maidoton)
* Frezza Choco Orange (maidoton)

## Lähteet

## Aiheesta muualla
* Juustoportin Frezza-tuotesivu
NBC page

**NBC page** tarkoittaa nuorta henkilöä, joka työskentelee NBC:n NBC Radio City Studioilla New Yorkissa tai NBC Universalin studioilla Kalifornian Burbankissa.

NBC aloitti page-ohjelmansa vuonna 1933 yhtiön Rockefeller Centerin pääkonttorissaan, myöhemmin sitä laajennettiin Yhdysvaltain länsirannikolla sijaitseville Burbankin studioille. 1950-luvulla NBC tarjosi koulutusohjelmaansa myös yhtiön muille asemille. NBC pagen koulutukseen kuuluu johdatus opastettuihin kierroksiin NBC:n studioilla ja suorittaa useita yleisön palveluun liittyviä tehtäviä NBC ohjelmissa.

NBC pagen valinnan on sanottu olevan erittäin suurta kilpailua, tuhansista paikanhakijoista vain 50 valitaan vuosittain mukaan koulutukseen. Entiset paget ovat kuvailleet haastatteluprosessia uuvuttavaksi ja hankalaksi, sillä NBC havittelee parasta mahdollista julkisuuskuvaa. Hakijoilta vaaditaan vähintään college-tason koulutusta.

Huolimatta siitä, että pagen palkka on matala, he saavat työskennellä ohjelmissa kuten The Tonight Show ja Saturday Night Live. Suurin osa pageista menee myöhemmin töihin NBC:lle tai muuhun mediaan. Joistakin on tullut tunnettuja julkisuuden henkilöitä.

## Tunnettuja entisiä NBC pageja
* Koomikko Steve Allen
* Entinen Disneyn toimitusjohtaja Michael Eisner
* Kate Jackson
* ABC-TV:n uutistoimittaja Ted Koppel
* Regis Philbin
* Efrem Zimbalist, Jr.

## Aiheesta muualla
* NBC page -ohjelman kotisivu 
* The Tonight Shown NBC page -tietoa
Fleurusin taistelu

**Fleurusin taistelu** käytiin 29. elokuuta 1622 kolmikymmenvuotisen sodan aikana lähellä Fleurusin kaupunkia nykyisen Belgian alueella. Taistelussa espanjalaiset kohtasivat protestanttien yhdistyneen armeijan.

Espanjan Ambrogio Spinola piiritti Bergen-op-zoomin kaupunkia. Hollantilaiset kutsuivat protestantit apuun. Spiniola lähetti Gonzalo Fernández de Córdoban pysäyttämään lähestyvät protestantit Fleuruksen kohdalla.

Protestantit oli kutsuttu Elsassista Hollantiin, ja he olivat marssineet nopeasti koko Pohjois-Ranskan poikki. Sedanista lähti 25&nbsp;000 miestä, mutta perille pääsi vain 14&nbsp;000. Monet olivat joutuneet valloni-talonpoikien surmaamiksi matkan varrella. Jäljelle jäänyt jalkaväki oli väsynyttä ja huonokuntoista, mutta ratsuväki oli motivoitunutta. Monet ratsuväkeen värvätyistä olivat saksalaisia aatelismiehiä, ja heidän varusteensa olivat hyvässä kunnossa.

Protestanttien joukkoja johtivat palkkasoturit Ernst von Mansfeld ja Christian Braunschweig, jotka onnistuivat viemään joukkonsa läpi espanjalaisten linjojen, mutta kokivat raskaita tappioita. Jalkaväestä menetettiin noin puolet.

Espanjalaiset selvisivät vähillä miestappioilla ja surmasivat suuren määrän vihollisen taistelijoita, ryöväsivät näiltä lukuisia tykkejä ja lippuja. Strategisesti he kuitenkin kokivat tappion, sillä kaupungin piiritys saatiin purettua.

## Lähteet
Sampleri

**Sampleri** on elektronisen musiikin työkalu, joka pystyy soittamaan tallennettuja ääninäytteitä, esimerkiksi soittimilla soitettuja osia, tietyllä rytmillä, järjestyksellä, äänenvoimakkuudella ja efekteillä paranneltuna. Samplereita on toteutettu sekä laitteisto- että ohjelmistoversioina.

Viime vuosien aikana ohjelmistosamplereiden suosio on ollut kasvussa, sillä yleisimmät musiikintekoon tarkoitetut tietokoneohjelmat sisältävät oman täysin ominaisuuksin varustellun samplerinsa. Suurin osa ammattimuusikoista kuitenkin käyttää vielä hardware-samplereita niiden tarjoaman suoraviivaisen käyttöliittymän, sekä kiistellysti erilaisen tai "paremman" soundin vuoksi. 

Monissa samplereissa on kosketusherkät (), kumista tai muusta materiaalista valmistetut kosketuspädit, joilla voidaan kontrolloida mm. soivan samplen pituutta ja voimakkuutta. 

Yksi merkittävimmistä samplayksen virstanpylväistä on DJ Shadown esikoisalbumi Endtroducing....., joka on tuotettu lähes täysin kahden levysoittimen ja MPC-60-samplerin avulla. Levyllä ei käytetty lainkaan perinteisiä soittimia, vaan ainoastaan manipuloituja sampleja. 

#### Tunnettuja samplereita:
* Roland Sp-202
* Roland Dr. Sample Sp-303
* Roland Sp-404 (SX)
* Akai MPC 2000
* E-mu SP-1200
* Ensoniq ASR-10

## Katso myös
* Sample

## Lähteet

## Aiheesta muualla